SET เปิดพุ่ง 12 จุดทะลุ 1,500 รับความหวังศก.ฟื้น – น้ำมันดิบแรงสุดรอบ 1 ปี
SET เปิดพุ่ง 12 จุดทะลุ 1,500 รับความหวังศก.ฟื้น – น้ำมันดิบแรงสุดรอบ 1 ปี
8 ก.พ. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,508.47 จุด บวก 11.86 จุด หรือ 0.79% สูงสุดที่ 1,510.84 จุด ต่ำสุดที่ 1,507.94 จุด มูลค่าการซื้อขาย 4 พันล้านบาท
ด้าน บล.ฟินันเซีย ไซรัส แนวโน้มตลาดวันนี้ คาด SET ปรับตัวขึ้นและทะลุผ่านแนวต้าน 1,500 จุดได้จากบรรยากาศการลงทุนที่ยังค่อนข้างสดใส โดยตัวเลขการจ้างงานนอกภาคเกษตรเดือน ม.ค. ของสหรัฐฯออกมาใกล้เคียงคาดและยังอยู่ในระดับต่ำ 4.9 หมื่นตำแหน่ง ทำให้ตลาดคาดหวังเชิงบวกต่อการออกมาตรการกระตุ้นเศรษฐกิจ US$1.9 ล้านล้าน มากขึ้น ส่งผลให้ค่าเงินดอลลาร์อ่อนค่าเร็วและหนุนราคาสินค้า Commodity ทั้งน้ำมันและทองคำ ทำให้กลุ่มพลังงานคาดว่ายังหนุนตลาด
ขณะที่ บล.กรุงศรี คาด SET ปรับตัวขึ้นแนวต้าน 1,507 / 1,515 จุด โดยดัชนีได้แรงหนุนจากความคืบหน้ามาตรการกระตุ้นเศรษฐกิจ 1.9 ล้านล้านดอลลาร์ของสหรัฐที่เตรียมจะลงมติ ในเร็วๆนี้ ประกอบกับราคาน้ำมันดิบที่พุ่งขึ้นสูงสุดในรอบกว่า 1 ปี ตาม Demand ที่เพิ่มขึ้นจากภาวะเศรษฐกิจฟื้นตัวซึ่งช่วยหนุนดัชนีในช่วงนี่
 